Document ID: /roh_data/filtered/fineweb-2-filterrobots_roh.jsonl.gz/55008

L'Uffizi federal da sanadad stoppia ir sur ils cudeschs pervi dals formulars d'annunziar infecziuns da corona. Quai pretenda il pli aut medi chantunal Rudolf Hauri e reagescha cunquai sin las ultimas pannas tar il BAG.
Ils formulars sajan per il mument fitg cumplexs e cuntegnian bleras dumondas ch'ils medis stoppian savens emplenir ora en la hectica. Qua sappia capitar sbagls. Perquai dovria tenor Hauri probabel ina nova structuraziun dals formular per che quests daventian pli pratics. El cusseglia era als responsabels da dumandar anc ina giada sch'insatge para curius.
En la collavuraziun cun ils chantuns dettia dentant era in svilup positiv. Sche tut mondia tenor plan dettia enfin la fin da settember ina banca da datas unitara per tut las infecziuns da corona en Svizra. Cun quella pudessan las datas dal «Contact Tracing» vegnir evaluadas pli simpel ed er pli spert.